Turneul de la Miami, de categorie WTA 1000, este primul pentru Halep după ce românca a absentat din circuit din august 2022.
Organizatorii au anunțat programul zilei de marți, iar meciul Simona Halep - Paula Badosa va fi ultimul al zilei (al patrulea) pe Grandstand, arena centrală de la Miami, nu înainte de ora 22.00 (ora României).
Cel mai probabil, ținând cont că, de la ora 17.00, vor mai avea loc trei partide de pe tabloul feminin, Simona Halep și Paula Badosa vor intra în arenă în jurul miezului nopții în România.
Meciul Halep - Badosa va putea fi urmărit în direct la DigiSport.
Halep şi Badosa au mai fost adversare de două ori, la Wimbledon şi la Madrid, în 2022. În ambele meciuri s-a impus românca.